Teljesen életszerűtlen, hogy egy térképen végül is hibás neveket jelenítünk meg, ha tudjuk a jót is.
Nézd, ha gondolod, nevezd vissza, nem fogom visszaírni. 2024 van, manapság már gyorsabban ellenőrizhető online még a helyszínről is sokszor, hogy mi a (hivatalos) neve az utcának, ahol állunk (sokszor kint sincs), a szerkesztésről meg nem is beszélve (utóbbi esetben online biztos, hogy lekérhető, a helyszínen meg biztos van olyan, amit soha senki nem fog megnézni). Ezért az OSM-en is szerencsésebb lenne most már a fordított logika, vagyis az alap utcanév a hivatalos legyen és a táblás névnek (ha eltér) lenne a plusz mező. A navigáció is az általánost használja gondolom, így, ha valaki megadja a hivatalos címét (lakcímkártya alapján), az sem egyezik majd, ha oda mi a táblást írjuk.
Szerintem az önkormányzatok slendriánsága miatt nem kéne konzerválnunk a hibáikat, arról nem is beszélve, hogy majd ki veszi észre, ha egyszer cserélik a táblát. Láthatod, hogy még egy megyeszékhelynél is mekkora adathiány van az OSM-en, ezerszám hiányoznak házszámok, soha senki nem fog aztán kiszúrni egy olyat, hogy táblacsere volt, mikor ennyire kevesen tartják karban. 


